Kuni kecha saytimizda aktyor Ulug‘bek Qodirovning Instagram sahifasida yozgan kinoyali gaplari haqida ma’lum qilgan edik. Bunga oydinlik kiritish maqsadida biz aktyorga qo‘ng‘iroq qildik. “Majnun” filmi haqida aytgan gaplariga izoh so‘raganimizda, bir oz asabiy ohang bilan “Nega buni mendan so‘rayapsiz? Ana, rejissyordan so‘rang, hammasini o‘zi izohlasin!”, deb javob berdi. Bu biz uchun kutilmagan javob bo‘ldi, albatta. “Balki, premerada bu haqida intervyu berarsiz?”, deya berilgan savolga esa “Agar premeraga borsam...”, deya go‘shakni qo‘ydi. Aktyor Ulug‘bek Qodirov rejissyordan yaxshigina ranjigan ko‘rinadi. Bu tushunarsiz vaziyatga “Majnun” filmi rejissyori Jahongir Ahmedovdan javob kutamiz. "Majnun" filmining yangi treylerini ushbu havola orqali ko‘rishingiz mumkin. "Majnun" filmining yangi treyleri.  Opublikovano Kun.uz 13 fevralya 2016 g.